open-index/open-wikipedia-markdown huggingface dataset:
Viste kirke

**Viste kirke** på gården Viste i Randaberg i Rogaland var en steinkirke fra middelalderen. 

## Dateringer
Jan Hendrich Lexow anslo at kirken var fra 1100-tallet. 

Birger Lindanger  mente at kirken på Viste antakelig er blitt reist om lag samtidig som trekirken (Randabergkirken) på Randabergfjellet, sist på 1100-tallet eller begynnelsen på 1200-tallet.

George Murphy og Ann Meeks mente at ytrevangen av nordreveggen har preg av gotisk arkitektur, mens resten av ruinen (særlig ytrevangen av vestre veggen) bærer preg av Romansk arkitektur . Skiftet fra romansk til gotisk arkitektur i Norge, regnes ofte til omkring 1250.

Med metalldetektor ble det funnet en mynt fra slutten av 1200-tallet og en del av en brakteat (mynt som bare er preget på en side). I 1898 ble det funnet en biskopmynt fra Dorpat fra 1355-1357. Trolig er kirken eldre enn myntene og brakteaten.

## Oppbygging

Den var utvendig 13 meter lang og 6,55m bred. Veggene var 1,33 meter tykke. Innvendig var da kirken 10,3 meter lang og 3,89 meter bred, eller ca. førti kvadratmeter. Murene var såkalte kistemurer, med murer på innsiden og utsiden med rette vegger, og med fyllmasser og kalk i midten. Kalken binder sammen steinene.

Kirken hadde en døråpning midt på vestgavlen, som var 1,35 meter bred. Dørkarmen var laget med rettvinklede klebersteiner.

I 1898 ble det funnet tre steinheller utenfor nordveggen. Tor Helliesen tolket dem som tilhørende tre vinduer. 

Kirkeruinene ble gravd ut av Tor Helliesen i 1898. 

## Steinkister og steinheller
Det skal ha vært to eller tre gravkister innenfor østmuren av kirken. De var ca. 3 meter lange (5 alen) og lå i samme retning som kirken. De var noe nedgravd i grunnen så kun 30 cm av sidesteinene stakk over markoverflata. Hver kiste var kun dekket av en helle. I kistene fantes fire eller fem menneskeskaller, og flere mindre bein. Alt ble kastet. Jan Hendrich Lexow skrev at kistene lå utenfor østmuren, men det stemmer ikke med Helliesens beretning. 

I 1866 var det en kiste på kirkegården. Den var av kleberstein og var 1,9 meter (73 tommer) lang og 0,7 meter (26,5 tommer) bred ved hodet. Kisten hadde et lokk av gråstein som var litt lengre og bredere enn kisten - det var 24cm tykt på midten og 12cm ytterst. Kisten ble forsøkt solgt for fem spesidaler til et museum, men de fikk ikke solgt den - så den ble værende.

Under restaureringsarbeidet ble det funnet tre heller som alle har en tilhørighet til kirkeruinen. Det er ikke kjent hvilke formål disse steinene har hatt, og ingen av dem er funnet i deres opprinnelige leie. De kan være kistelokk eller steiner som tilhørte gravene, eller bygningsstein over vinduene.

## Referanser
Evika Siliņa

**Evika Siliņa** (født 1975) er en latvisk politiker. Hun ble i september 2023 utnevnt til Latvias statsminister. Hun har tidligere vært sosialminister i Krišjānis Kariņš regjering. 

Siliņa studerte jus ved Universitetet i Latvia fra 1993 til 1997. Deretter tok hun mastergrad i samfunnsvitenskap, internasjonal rett og EU-rett. Hun har latvisk som morsmål, og behersker dessuten engelsk og russisk. Siliņa arbeidet som forretningsadvokat fra 2003 til 2012 og deretter fra 2013 til 2019 i utenriksdepartementet.

I 2022 stilte hun til parlamentsvalg for Enhetspartiet (Vienotība) og ble innvalgt i det 14. Saeima. I desember 2022 ble hun utnevnt til sosialminister. Etter Kariņš’ avgang ble hun forespurt av president Edgars Rinkēvičs om å danne ny regjering i september 2023.

## Referanser


## Eksterne lenker
*
Bormen bygdeborg (Lillestrøm)

__NOTOC__
**Bormen** er en bygdeborg fra jernalderen i Blaker i Lillestrøm kommune i Akershus. Anlegget ligger på en framspringende kolle i Vesteråsen med skog på tre kanter, mens bygda brer seg utover mot øst.

Kollen er omgitt av mur til alle kanter, og delt i to av en senkning. Muligens har det vært inngang der muren krysser senkningen i vest. Oppstigningen til åsen er lettest her. Området innafor murene kalles *Bergmundåsen*, og nærmest omkring *Leikevoll*. Deler av muren består av bruddstein, der enkelte av de større steinene er lagt på tvers av murens lengderetning.

Dagfinn Skre bemerket at borgen lå rett ved storgarden Mork. Han antok at den trengte en bemanning på 60-80 mann, og et område som minst var på størrelse med Blaker måtte til for å brøfø et slikt mannskap. Det er flere bygdeborger i området. En halv mil mot nord ligger St. Hansberget, og en snau mil mot øst ligger vesle Ringmuren.

## Bildegalleri

## Referanser


## Litteratur
* 
* Hougen, Bjørn. Romerike i forhistorisk tid. i 

## Eksterne lenker
* 
* Bilder på Unimusportalen, Fotoarkiv, «Bormen»
St. Hansberget bygdeborg (Lillestrøm)

__NOTOC__
**St. Hansberget** er en bygdeborg fra jernalderen i Blaker i Lillestrøm kommune i Akershus. Berget kalles også Engeråsen, og er et framspring fra Stagrimsåsen.

Borgområdet har svakt skrånende kanter unntatt mot nord, og er elt i tre koller avgrenset av tre kløfter. De slake sidene har spor av murverk av bruddstein. I en forsenkning i nordøst er det sannsynligvis mulig å samle vann. Muren ble oppdaga av Sigurd Huser, Huser i Nes. St. Hansberget ble registert i 1974. Dagfinn Skre antok at den trengte en bemanning på 70-90 mann.

## Bildegalleri

## Referanser


## Litteratur
* 
* Sørensen, Steinar 1975. «Bygdeborgene på Romerike som kilde til historisk forståelse». i *[https://www.duo.uio.no/handle/10852/40377 Nicolay]*. 1975 19.

## Eksterne lenker
*
Bergskjul klebersteinsbrudd (Lillestrøm)

**Bergskjul** er et klebersteinsbrudd fra jernalderen i Blaker i Lillestrøm kommune i Akershus. Steinbruddet ligger i Langdalen i Kvevliåsen. Det ble også drevet steinbrudd på stedet på slutten av 1800-tallet.

I et felt langs fjellsida er flere hull, krater og overvokste avfallshauger av uviss alder, mange sikkert forhistoriske. Mellom dem er to større uttak fra nyere tid. Enkelte av de minst 25 mindre gropene har hakkespor. Et par steder er det mulige gryteemner og tomter etter uthugde gryter. De tydeligste sporene etter både ny og gammel drift er lengst sørvest i området, hvor også den beste kleberen skal være å finne ifølge folk i distriktet.

Arkeologen Arne Skjølsvold undersøkte stedet i 1952 og bemerket hvordan Herman Schirmer hadde drevet et større kleberbrudd i 1870-årene. Den seinere riksantikvaren hadde sprengt vekk mange av sporene etter eldre virksomhet.

## Referanser


## Litteratur
* Schirmer, Herman Major (1900). «Vore middelalderlige arkitekter og bygningsfolk». i 
* 

## Eksterne lenker
* 
* Liste over historiske klebersteinsbrudd
Flirting Scholar

***Flirting Scholar*** (originaltittel: *Tong Pak Foo dim Chau Heung*) er en hongkongkinesisk romantisk komedie og kampsportfilm fra 1993 regissert av Lee Lik-chi. Filmen handler om en lærd mann som utgir seg for å være husslave for å kunne komme i kontakt med en ung slavinne han er betatt av. Handlingen er satt til Ming-dynastiet og tar utgangspunkt i livet til den kinesiske dikteren og maleren Tang Yin. Hovedrollene spilles av Stephen Chow og Gong Li.

*Flirting Scholar* ble den mest innbringende filmen i Hongkong i 1993.

I 2010 kom en oppfølger kalt *Flirting Scholar 2.*

## Rollebesetning

* Stephen Chow - Tong Pak-Fu
* Gong Li - Chow-Heung
* Natalis Chan - Chuck Chi-Shan
* Bryan Leung - Mo Chong-Yuen
* Cheng Pei-pei - Madame Wah
* Gordon Liu - en ond lærd
* Francis Ng - medlem av de fire lærde
* Vincent Kok - Tu Chuen-Chang
* Wong Jim - Chancellor Wah
* Mimi Zhu - Chussy
* Yuen King-Tan - Shek-Lau
* Lee Kin-yan - ransmann utkledd som kvinne
* Jessica Hsuan - Ha-Heung
* Joey Leung Wing-Chung - fattig mann
* Peter Lai - lærer
* Lam Wai - Prince Ning
* Carol Wan - Tung-Heung
* Gabriel Wong - Wah-Man
* Dickson Lee Ga-Sing - Wah-Mo
* Yammie Lam - en av de åtte konene
* Chan Fai-hung - en av de fire lærde
* Chu Tiet-Wo- Nings utsending
* Ku Ting-Yi - Chun-Heung
* Chang Kin-Ming - Fus tjener
* Ling Hon - lege

## Referanser


## Eksterne lenker
*
Kachemak (Alaska)

**Kachemak** er en amerikansk by som ligger i Kenai Peninsula Borough i Alaska.

Den hadde 472 innbyggere i 2010, og dekker et areal på 4 200 000 kvadratmeter.

## Historisk befolkningsdata

## Referanser


## Eksterne lenker
*
Alakanuk (Alaska)

**Alakanuk** er en amerikansk by som ligger i Kusilvak Census Area i Alaska.

Den hadde 703 innbyggere i 2007, og dekker et areal på 102,49&nbsp;km².

## Historisk befolkningsdata

## Referanser


## Eksterne lenker
*
Brevig Mission (Alaska)

**Brevig Mission** (Inupiak: *Sitaisaq*, *Sitaisat* eller *Sinauraq*) er en amerikansk by som ligger i Nome Census Area i Alaska. Stedet har fått navn etter den norske lutherske misjonæren Tollef L. Brevig, som arbeida i området fra 1894. Bosetningen het Teller Mission før den fikk sitt nåværende navn. Brevig Mission er en "tørr landsby" (*dry village*), som betyr at salg av alkoholholdig drikke er ulovlig.

Stedet hadde 388 innbyggere i 2010, og dekker et areal på 6,81&nbsp;km².

## Spanskesyken
Under spanskesyken i 1918 døde 72 av landsbyens 80 innbyggere. De døde ble gravlagt i en massegrav som ble gravd av gullgravere og markert med hvite kors. Den store andelen døde skyldes at urbefolkningen i Alaska ikke hadde noe naturlig forsvar mot noen form for influensa.

## Samferdsel
Brevig Mission har en liten regional flyplass som er eid av delstaten Alaska. Bering Air tilbyr flyruter fra Brevig Mission til Nome, Teller og Wales.

## Historisk befolkningsdata

## Referanser


## Eksterne lenker
*
Wrangell (Alaska)

**Wrangell** er et fylke (borough) i Alaska i USA.

Den hadde 2 127 innbyggere i 2020, og dekker et areal på 8 966,72&nbsp;km².

## Historisk befolkningsdata

## Referanser


## Eksterne lenker
*
Springerville (Arizona)

**Springerville** er en amerikansk by som ligger i Apache County i Arizona.

Den hadde 1 717 innbyggere i 2020, og dekker et areal på 30 300 000 kvadratmeter.

## Historisk befolkningsdata

## Referanser


## Eksterne lenker
*
Dysfagi

**Dysfagfi** er et medisinsk begrep som beskriver symptomer knyttet til vanskeligheter med å svelge. Disse vanskelighetene kan variere fra lett ubehag til fullstendig umulighet å svelge, og kan være forårsaket av et bredt spekter av medisinske tilstander.

## Årsaker til dysfagfi

Dysfagfi kan være forårsaket av mange ulike årsaker, inkludert:

# Nevrologiske årsaker: Som slag, Parkinsons sykdom, multippel sklerose, og amyotrofisk lateralsklerose (ALS).
# Muskulære årsaker: Som myasthenia gravis eller muskulær dystrofi.
# Strukturelle årsaker: Som spiserørskreft, struma eller skade på spiserøret.
# Infeksjoner og betennelser: Slik som spiserørsbetennelse.

## Symptomer

De vanligste symptomene på dysfagfi inkluderer:

* Smerter ved svelging
* Følelsen av at mat setter seg fast i halsen eller brystet
* Ufrivillig vekttap
* Hoste eller kvelning under spising
* Frekvent halsbrann eller sur oppstøt
* Endret stemmekvalitet
Oslo bystyre 2023–2027

**Oslo bystyre 2023–2027** består av 59 valgte medlemmer under Kommunestyre- og fylkestingsvalget 2023 som ble avholdt 10. og 11. september 2023.

## Kommunevalget 2023

## Representanter 2023–2027

**Kilde:** Oslo.kommune.no 

## Referanser


## Eksterne lenker
*  Bystyret
*  Byrådet
Værøy prestegjeld

**Værøy prestegjeld** var et prestegjeld tilhørende Bodø domprosti. Det omfattet sogn i Værøy kommune i Nordland fylke, og hovedkirken var Værøy kirke.

Værøys kirkesogn er nå en del av Værøy kirkelige fellesråd, og underlagt Bodø domprosti i Sør-Hålogaland bispedømme i Den norske kirke.

## Historikk

*Veðreyjar sókn* (norrønt) har sin opprinnelse fra kristningen av landet. Værøy prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 besto *Verøens Præstegjeld* av Værøy hovedsogn og Røst anneks. Presten skulle reise til Røst fire ganger i året og da holde gudstjeneste fire påfølgende søndager. Disse reisene skulle gjøres ved mikkelsmess, påske, pinse og olsok. Sogneinndelingen skal senere være uendret. Ved kgl.res. av 4. juni 1937 ble det tillatt å bygge ny kirke på gården Sørland i Værøy sogn etter arkitekt Harald Sunds plan. Ved kgl.res. av 25. juni 1971 ble Værøy prestegjeld overført fra Lofoten til Bodø domprosti, gjeldende fra 1. september 1971.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Værøy
* Røst

## Se også
* Historikk for prosti og prestegjeld

## Referanser
Sømna prestegjeld

**Sømna prestegjeld**, inntil 1940 **Vik prestegjeld**, var et prestegjeld tilhørende Sør-Helgeland prosti. Det omfattet sogn i Sømna kommune i Nordland fylke, og hovedkirken var Sømna kirke.

Sømnas kirkesogn er nå en del av Sømna kirkelige fellesråd, og underlagt Sør-Helgeland prosti i Sør-Hålogaland bispedømme i Den norske kirke.

## Historikk

*Víka sókn* (norrønt) har sin opprinnelse fra kristningen av landet. Vik antas å være lagt under Brønnøy i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 var Wigens kircke annekskirke til Brønnøy prestegjeld med kirke på Vik og korshus på Sund.

Ved kgl.res. av 12. januar 1901 ble Vik sogn utskilt som eget *Vik prestegjeld*. Inndelingsnavnet Vik ble ved Innenriksdepartementets forordning av 13. november 1940 endret til Sømna, gjeldende fra 1. desember 1940.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Sømna

## Se også
* Historikk for prosti og prestegjeld

## Referanser
Ardez

** Ardez ** er en landsby og tidligere kommune i distriktet Inn i kantonen Graubünden i Sveits. 1. Januar 2015 ble Ardez en del av kommunen Scuol.   Kommunen hadde 435 innbyggere i 2010 og hadde et areal på 61,43. Kommunesenteret lå 1467 meter over havet.  

Landsbyen ligger i nedre Engadindalen på venstre siden av elven Inn. 

## Referanser


## Eksterne lenker
* 
*
Gámehiseana

**Gámehiseana** er en fjellvidde i Karasjok kommune i Finnmark. Den ligger sørøst for tettstedet Karasjok, mellom Anárjohkas dalføre i øst, og dalene til sideelvene Gámehisjohka i nord og vest og Iškorasjohka i sør. Gámehiseana er rundt 15 kilometer fra nord til sør og opptil 7 kilometer øst–vest.

Storparten av området ligger mellom 300 og 340 meter over havet, noe høyere helt i vest, hvor det høyeste punktet er Ávžegeaščopma med en høyde på 378 meter. Landskapet på Gámehiseana domineres av de store myrene Gámehisjeakkit, som er omgitt av åpen vidde og glissen skog, som blir tettere ned mot dalene rundt.

## Referanser
Almens

**Almens**  er en landsby og tidligere kommune i distriktet Hinterrhein i kantonen Graubünden, Sveits. Kommunen hadde 225 innbyggere i 2014 og ble i 2015 en del av den nye kommunen Domleschg.

## Referanser


## Eksterne lenker
*
MK «Hausten»

**MK** «**Hausten**» er en kravellbygget motorkutter bygget i Ølve i 1917.
Fartøyet ble bygd 62 fot langt, 15,6 fot bredt og stakk 7,3 fot dypt. Kutteren var på 33 brt. og ble utstyrt med motor, en Avance på 30 HK.

## Historie

Hausten ble sjøsatt på den såkalte «bots- og bededagen» i oktober 1917. Levert i 1918 til partreiarlaget Erik M Hammarhaug i Vikane, Kvinnherad. Fartøyet fikk navnet «Hausten» etter årstidene, og var en ekte hardangerkutter.

* 1925 kjøpte Concord Canning CO båten, og fartøyet ble samtidig omdøpt til «Concorde II».

Fraktebåten var kjent for å være en god sjøbåt, og var rask til å levere. Fartsområdet var stort; «Hausten» hentet råvarer helt øst ved Hvaler til øverst på Nord-Vestlandet. Det fortelles at hun i denne farten enkelte ganger kunne være lastet så tungt at det var vann på dekket, men at hun i fart steg med 3 tommer. I slik fart gikk hun fullastet i lasterommene og med skjeppekasser på dekk.

* 1986 gikk en gruppe lærer fra steinerskolen i Bergen og Rostadheimen på Garnes til innkjøp av «Hausten». Samtidig ble stiftelsen Hausten opprettet. Formålet var å skape muligheter for unge mennesker til aktiv opplevelse i naturen, og å gi dem anledning til å gjøre seg erfaringer innen friluftsliv.

* 2009 ble Soon Sjøskole eier av «Hausten» de driftet henne i 10 år, men ser seg ikke istand til å holde henne, med endret drift, og mindre overføringer/tilskudd fra Staten.

## Kilder
*Hausten i Uskedalen
*Hugsar du MK Hausten
*Concord II
*Segla till Italien – istället fastfrusna i Varberg
*Arnaud Trambouze och hans besattning ar fast i isen

*Alla Cala di Palermo la musica arriva con la Sant’Agata, barca a vela che regala virtuosismi unici
Din kamp er min kamp

***Din kamp er min kamp*** er en norsk selvbiografi av Arbeiderpartiet-politiker Kamzy Gunaratnam, utgitt på Aschehoug i 2021. Journalist og forfatter, Martine Aurdal er medforfatter til boka. 

I selvbiografien forteller Gunaratnam sin historie fra hennes tamilske røtter og familiens flukt fra krigsherjede Sri Lanka til Norge. Hun beskriver klassereisen fra oppveksten i blokk på Rødtvet i Groruddalen til livet som politiker, varaordfører og festmiddager på Oslo rådhus. I boka beskriver hun også tiden som Utøya-overlevende etter 22. juli 2011. Hun kobler 22. juli-hendelsen til en slags samtale med terroristen Anders Behring Breivik.

## Omtale
Litteraturkritiker og journalist Sindre Hovdenakk kastet vurderingsterningen til 5 og skrev i VG at «Kamzy Gunaratnam er på mange måter en suksesshistorie, og en fremstående representant for den såkalte 22. juli-generasjonen: En Utøya-overlevende som ti år etter det groteske terroranslaget slåss videre for de verdiene og den politikken arbeiderbevegelsen representerer.»

I anmeldelsen i avisen Vårt land vektla de Gunaratnams beskrivelse av sosial kontroll i det tamilske miljøet og hvordan hun viser til parallellene til fordommene hun møter som ung, kvinnelig politiker med innvandrerbakgrunn.

## Referanser


## Se også
* Bøker knyttet til terrorangrepene 22. juli 2011

## Eksterne lenker
* aschehoug.no: Din kamp er min kamp av Kamzy Gunaratnam og Martine Aurdal
Singapores Grand Prix 2023

**Singapores Grand Prix 2023** (offisielt navn: *Formula 1 Singapore Airlines Singapore Grand Prix 2023*) var et Formel 1-løp som ble arrangert 17. september 2023 på Marina Bay Street Circuit i Marina Bay, Singapore. Det var det 15. løpet i Formel 1-sesongen 2023 og 14. gang Singapores Grand Prix ble arrangert i Formel 1-sammenheng. Løpet ble vunnet av Carlos Sainz jr. i Ferrari. McLaren-fører Lando Norris og Mercedes-fører Lewis Hamilton tok andre- og tredjeplassen. Med seieren ble Sainz første og eneste fører som ikke kjørte for Red Bull til å vinne et løp i 2023-sesongen. Løpet var også det eneste i sesongen hvor Max Verstappen ikke kom på pallen, og hans rekordstore seiersrekke på 10 seire siden Miamis Grand Prix 2023 ble også brutt.

## Dekk
Dekkleverandøren Pirelli tok med C3, C4 og C5 dekksammensetningene (angitt som henholdsvis hard, medium og soft) for lagene å bruke.

## Treninger
### Trening 1
Trening 1 startet kl. 17:30 lokal tid (UTC+08.00) fredag 15. september.

### Trening 2
Trening 2 startet kl. 21:00 lokal tid (UTC+08.00) fredag 15. september.

### Trening 3
Trening 3 startet kl. 17:30 lokal tid (UTC+08.00) lørdag 16. september.

## Klassifisering
### Kvalifisering
Kvalifiseringen startet kl. 21:00 lokal tid (UTC+08.00) lørdag 16. september.

**Noter:**

* – Zhou Guanyu kvalifiserte seg til 19. plass, men han ble pålagt å starte løpet bakerst på griden for å overskride kvoten av kraftenhetselementer. Han ble deretter pålagt å starte løpet fra pitlane da de nye elementene ble endret uten godkjenning fra den tekniske delegaten under parc fermé.

* – Lance Stroll kvalifiserte seg til 20. plass, men han trakk seg etter en krasj i kvalifiseringen. Hans plass på griden ble stående tom.
### Løpet

**Noter:**

* – Inkluderer ett poeng for raskeste runde.

* – Sergio Pérez fikk fem sekunders tidsstraff for å ha forårsaket en kollisjon med Alexander Albon. Hans endelige plassering ble ikke påvirket av straffen.

* – George Russell ble klassifisert ettersom han fullførte mer enn 90 % av løpsdistansen.

* – Lance Stroll startet ikke løpet etter at han trakk seg på grunn av en krasj i kvalifiseringen. Hans plass på griden ble stående tom.

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge settene.

## Referanser
Carsten Rudolf

**Carsten Rudolf** (født 1965) er en dansk dramatiker, manusforfatter og filmregissør. Han ble utdannet manusforfatter fra Den Danske Filmskole i 1992.

Han debuterte i Danmarks Radio med stykket *Sex og sult* i 1994 og mottok Nordisk Radiospilpris for dette i 1996. Rundt samme tid hadde han hatt regi og manus på tre kortfilmer. Sin debut som regissør og manusforfatter på en spillefim fikk han i 1995 med filmen *[[Menneskedyret (film fra 1995)|Menneskedyret]]*, som året etter fikk åtte Robertpriser samt Bodilprisen for beste danske film.

I 2000 debuterte han som dramatiker og regissør på Det Kongelige Teater med stykket *Genfærd*.
 
## Filmografi
### Spillefilm
* 2021: *Familien Jul og Nissehotellet* – manus og regi
* 2016: *Familien Jul 2 - I nissernes land* – manus og regi
* 2014: *Familien Jul* – manus og regi
* 1995: *Menneskedyret* – manus og regi

### TV-serier
* 2007: *[[2900 Happiness]]* – manus
* 2006: *[[Anna Pihl]]* – manus
* 2002: *Nikolaj og Julie* – manus
* 2000: *[[Hotellet (TV-serie)|Hotellet]]* – manus

## Referanser

 
 
 


## Eksterne lenker
*
Tusayan (Arizona)

**Tusayan** er en amerikansk by som ligger i Coconino County i Arizona.

Byen hadde 558 innbyggere i 2010, og dekker et areal på 595 697 kvadratmeter.

## Historisk befolkningsdata

## Referanser


## Eksterne lenker
*
Parker (Arizona)

**Parker** er en amerikansk by som ligger i La Paz County i Arizona.

Byen hadde 3 140 innbyggere i 2000, og dekker et areal på 56,95&nbsp;km².

## Historisk befolkningsdata

## Referanser


## Eksterne lenker
*
Budu Zivzivadze

**Budu Zivzivadze** (georgisk: ბუდუ ზივზივაძე), født 1994) er en georgisk fotballspiller som spiller for den tyske klubben  og for . 

Zivzivadze er angrepsspiller og har tidligere spilt for  og  samt flere andre klubber.

## Landslagskarriere
Zivzivadze spilte på ulike aldersbestemte landslag for Georgia og debuterte for Georgia U17 i 2011 og Georgia U19 i 2013. Fra 2014 fikk han sine første kamper for Georgia U21. Han fikk sin a-landslagsdebut for  i en vennskapskamp borte mot  den 23. januar 2017 (2–2). Hans første landslagsmål kom i en vennskapskamp borte mot  den 25. mars 2022 (0–1).

Han ble tatt ut i s EM-tropp til EM i fotball 2024.

## Meritter
;Samtredia
* Umaglesi Liga (1): 2016

;Torpedo Kutaisi
* Den georgiske supercupen (1): 2019

;Individuelt
* Toppscorer i Erovnuli Liga (2): 2016 og 2018 (delt)

## Referanser


## Eksterne lenker
*
Albula (region)

**Albula** (tysk) eller **Alvra** (retoromansk) er en region i den sveitsiske kantonen Graubünden.

Regionen omfatter i hovedsak de to dalførene **Albulatal/Val d'Alvra**, som elven *[[Albula (elv)|Albula]]/Alvra* flyter gjennom, og **Oberhalbstein/Surses** hvor også elven *[[Julia (elv)|Julia]]/Gelgia* flyter. Der Julia renner ut i Albula ligger regionens hovedsted Tiefencastel.

## Språk
Hele regionen var bebodd av retoromanere fram til senmiddelalderen da Schmitten ble tyskspråklig og Bivio ble italiensk-retoromansk tospråklig. I de øvrige delene av området fortsatte det retoromanske formspråket *[[Surmiransk|surmiran]]* å herske fram til slutten av 1800-tallet da tysk begynte å få større inntog, fremfor alt i den nordlige delen, Albulatal, hvor i dag et stort flertall er tysktalende. I den sørlige delen, Surses, økte tysk sterkt først på slutten av 1900-tallet, men majoriteten benytter fortsatt retoromansk.

## Religion
Ved reformasjonen tilsluttet kirkene i Bergün og Filisur reformerte læren, Bivio ble reformert-katolsk dobbel-konfesjonelle, mens de andre menighetene forble katolske.

## Inndeling
I 2016 gjennomførte kantonen en inndelingsreform, da distrikter og kretser ble avskaffet og erstattet av regioner. Region Albula erstattet det tidligere distriktet med samme navn, bortsett fra kommunen Mutten, som ble overført til regionen Viamala.

På det meste fantes det 25 kommuner i området og de fleste var veldig små med bare et par hundre innbyggere. Antallet har blitt kraftig redusert og pr. 2020 er seks kommuner.

Regionen består av disse 6 kommunene:

## Referanser
AEK Arena – Georgios Karapatakis

**AEK Arena – Georgios Karapatakis** (gresk: ΑΕΚ Αρένα – Γεώργιος Καραπατάκης) er et fotballstadion i havnebyen Larnaka på Kypros. Den fungerer som hjemmebane for fotballklubben AEK Larnaka, som spiller i landets øverste divisjon, og for Kypros' herrelandslag i fotball siden 2021.

Byggingen av stadionet startet i 2015 og ble oppført ved siden av GSZ stadion, som var klubbens tidligere hjemmebane. Stadion ble offisielt åpnet i oktober 2016 og den første kampen ble spilt mellom AEK Larnaka og Aris Limassol FC den 17. oktober 2016 (4–0). AEK Arena bærer navnet Georgios Karapatakis til minne om faren til klubbpresident Andreas Karapatakis. AEK Arena har fire tribuner med en tilskuerkapasitet på 8&nbsp;058 og ble tegnet av den kypriotiske arkitekten Takis Sophocles.

AEK Arena har blitt benyttet som nasjonalarena for Kypros' herrelandslag siden 2021. Den første herrelandskampen ved AEK Arena var en EM-kvalifiseringskamp mellom Kypros og  den 8. oktober 2021.

## Referanser


## Eksterne lenker
* 
* AEK Arena hos Stadiumdb.com
* AEK Arena hos Soccerway.com
Charles Fabian

**Charles Fabian Figueiredo Santos** (født 1968), kjent som **Charles Fabian**, **Charles Baiano** eller bare **Charles**, er en brasiliansk tidligere fotballspiller.

Charles startet karrieren på seniornivå i 1988 med Esporte Clube Bahia på et lag som overraskende endte året med å vinne det brasilianske seriemesterskapet. I 1989 etablerte han seg på laget i en sesong han scoret tretten mål. Charles markerte seg som en spiss som kompenserte for manglende hurtighet med god plasseringsevne og god ballkontroll.

I juni 1989 ble Charles innkalt av landslaget til en 24-mannstropp til Copa América i skadefraværet av spissene Careca og Müller. I Rio de Janeiro hadde flere aviser omtalt innkallingen av Charles som en diplomatisk beslutning tatt på bakgrunn av at Brasils tre første kamper i det innledende gruppespillet skulle spilles i Salvador, hjembyen til Charles' klubb. CONMEBOL tillot en tropp på 24 spillere til utslagsrundene, men ville kun tillate en tropp på 20 spillere til det innledende gruppespillet. Da valget falt på Charles som én av de tre spillerne trener Sebastião Lazaroni måtte utelate fra troppen til gruppespillet, utløste det reaksjoner fra lokalbefolkningen under resten av landslagets opphold i Bahia. Klubbpresidenten til Esporte Clube Bahia møtte opp på hotellet der landslaget oppholdt seg, og trakk med seg Charles derfra i protest. Lokalbefolkningens misnøye førte til lave tilskuertall under gruppespillskampene, og at de oppmøtte tilskuerne pep mens Brasils nasjonalsang ble spilt, brant det brasilianske nasjonalflagget og kastet gjenstander mot Brasils landslagsbenk.

I 1990 tilbragte han to og en halv måned på utlån til spanske . For Málaga spilte han to seriekamper i Primera División, begge i april i 1989/90-sesongen, uten å notere seg for scoringer. Etter oppholdet i Spania, tok Charles nye steg i hjemlig fotball, og ble i 1990 toppscorer i Brasil.

I 1991 forhandlet  seg fram til en overgangssum Bahia var villig til å la ham gå for. Charles fortsatte å score mål også for Cruzeiro, og tiltrakk seg interessen til argentinske  som i 1992 kjøpte ham. Oppholdet i argentinsk fotball ble aldri noen suksess.

Charles vendte tilbake til brasiliansk fotball, men gjenfant aldri formen fra tidligere i karrieren under opphold hos ,  og et gjensyn med Bahia.

## Referanser


## Eksterne lenker
* 
*  Charles – BDFutbol
Tayseer al-Jabari

**Tayseer Mahmoud al-Jabari** (arabisk: تيسير محمود الجعبري; født 18. januar 1972 i Gaza i Israel, død 5. august 2022 i Gaza) var en palestinsk militant og høytstående kommandant i al-Quds-brigadene, den militære gren av palestinsk Islamsk Jihad (PIJ). Han etterfulgte Baha Abu al-Ata som brigadens kommandant i nordlige del av Gazastripen etter at denne ble drept i 2019 til han selv ble drept i 2022, en hendelse som gav støtet til sammenstøtene mellom Gaza og Israel i 2022.

## Liv og virke
### Bakgrunn
Tayseer Mahmoud al-Jabaris slekt er samme slekt som  den drepte al-Qassam-brigade-lederen Ahmed Jabari. Familien bor i Shuja'iyya-nabolaget på Gazastripen. Ifølge Al Jazeera sluttet Al-Jabari seg til PIJ i barndommen.

### Palestinske Islamsk Jihad
Han ble leder i «den islamske liga», PIJs studentgren. Han studerte ved Islamic University of Gaza, med spesialisering i shari'a, eller islamsk rett.

Al-Jabari beskrives som grunnleggeren av *Al-Quds-brigadene*, PIJs militære gren. Han var motstander av Osloavtalen, og ble flere ganger arrestert av Palestinian Security Services årene etter av avtalen var blitt undertegnet.

Al-Jabari var en leder i al-Quds-brigadene under den andre intifadaen, også kjent som *Al-Aqsa-intifadaen*, og var ansvarlig for en rekke angrep på israelske mål, blant annet mot sivile.

Al-Jabari var en leder i al-Quds-brigadene under Gaza–Israel-konflikten. Han var mål for to israelske militære drapsforsøk i 2012 og 2014.

Al-Jabari var en av assistentene til Baha Abu al-Ata, som kommanderte al-Quds-brigadene i nordregionen av Gazastripen. Han overtok etter Abu al-Ata etter at han ble drept av israelske sikkerhetsstyrker i november 2019.

I den elleve dager lange perioden med sammenstøt i 2021 var al-Jabari ansvarlig for utskytningen av hundrevis av raketter mot israelsk territorium, ifølge Israel Defense Forces (IDF). Under denne konflikten angrep en PIJ-celle ledet av ham en israelsk bil som kjørte næt Gaza-grensen, og såret én person.

### Død
Den 5. august 2022 startet Israel en militæroperasjon mot PIJ på Gazastripen, som begynte med et luftangrep som tok livet av Tayseer al-Jabari. Et talsmann for israelsk militær sa at angrepet kom etter oppdagelsen av «truende bevegelser hos militante styrker».

Dsapet av al-Jabari førte til sammenstøt som vedvarte i 66 timer og endte med våpenstillstand.  Under sammenstøtene angrep PIJ flere israelske byer, blant annet Tel Aviv og Ashkelon.

## Referanser


## Eksterne lenker
*
Lvivs historiske sentrum

**Lvivs historiske sentrum** ble i 1998 oppført pår UNESCOs liste over verdens kulturarv. Lviv har vært et sentrum  for sin region i århundrer. Byen regnes som et fremragende eksempel på sammensmeltingen av de arkitektoniske og kunstneriske tradisjonene I Øst- og Vest-Europa med det tilsvarende italienske.  Den et vitnesbyrd om sameksistensen av etniske grupper med forskjellige kulturelle og religiøse tradisjoner fra Polen og Ukraina, og med påvirkning av jødisk, tysk og armensk kultur.

## Referanser
God of Gamblers Returns

***God of Gamblers Returns*** (originaltittel: *Dou san 2*) er en hongkongkinesisk actionkomedie og dramafilm fra 1994 regissert av Wong Jing. Filmen er en oppfølger til ''God of Gamblers'' (1989) og følger livet til topp-gambleren Ko Chun som reiser verden rundt under skjult identitet for å finne gangsterne som myrdet hans gravide kone. Hovedrollen spilles av Chow Yun-fat, mens sentrale biroller spilles av Tony Leung Ka-fai, Sharla Cheung, Charles Heung, Jacklyn Wu og Chingmy Yau. Filmen er også kjent under den engelske tittelen *The Return of the God of Gamblers*.

*God of Gamblers Returns* ble den mest innbringende kinofilmen i Hongkong i 1994.

Må ikke forveksles med *[[God of Gamblers II]]* fra 1990, som regnes som en oppfølger til både *[[God of Gamblers]]* og *[[All for the Winner]]*.

## Rollebesetning
(utvalg)

* Chow Yun-fat – Ko Chun
* Tony Leung Ka-fai – Little Trumpet
* Sharla Cheung – Wan Yau
* Charles Heung – Dragon
* Jacklyn Wu – Yiu Yiu
* Chingmy Yau – Hoi Tong
* Elvis Tsui – Capt. Koi Ching Chung
* Wu Hsing-kuo – Chau Siu Chee

## Referanser


## Eksterne lenker
*
Velfjord prestegjeld

**Velfjord prestegjeld** var et prestegjeld tilhørende Sør-Helgeland prosti. Det omfattet sogn i Brønnøy kommune i Nordland fylke, og hovedkirken var Velfjord kirke.

Velfjords kirkesogn er nå en del av Brønnøy kirkelige fellesråd, og underlagt Sør-Helgeland prosti i Sør-Hålogaland bispedømme i Den norske kirke.

## Historikk

*Harmr sókn* (norrønt) har sin opprinnelse fra kristningen av landet. Velfjord antas å være lagt under Brønnøy i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 hørte Velfjord til Brønnøy prestegjeld med korshus på Nøstvik.

Ved kgl.res. av 3. juli 1875 ble Nøstvik sogn utskilt fra Brønnøy prestegjeld som et eget *Velfjord prestegjeld*, gjeldende fra 1. oktober 1875:

Ved kgl.res. av 10. mai 1963 ble Tosen kapelldistrikt overført fra Bindal til Velfjord prestegjeld, gjeldende fra 1. januar 1964.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Velfjord
* Tosen

## Se også
* Historikk for prosti og prestegjeld

## Referanser
Tjøtta prestegjeld

**Tjøtta prestegjeld** var et prestegjeld tilhørende Sør-Helgeland prosti. Det omfattet sogn i Alstahaug kommune i Nordland fylke, og hovedkirken var Tjøtta kirke.

Tjøttas hovedsogn er nå en del av Alstahaug kirkelige fellesråd, og underlagt Nord-Helgeland prosti i Sør-Hålogaland bispedømme i Den norske kirke.

## Historikk

*Þjótta sókn* (norrønt) har sin opprinnelse fra kristningen av landet. Tjøtta antas å være lagt under Alstahaug i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 var Tjøttens kircke annekskirke til Alstahaug prestegjeld.

Vevelstad kirke ble innviet av biskop Schønheyder 16. september 1796 som annekskirke for den søndre delen av Tjøtta fjerding. Ved kgl.res. av 3. oktober 1859 ble Alstahaug prestegjeld delt i tre og Tjøttø med Vevelstad ble eget prestegjeld, gjeldende fra 1. mai 1862 og langt til Søndre Helgeland prosti. På samme tid ble Nord-Sandvær overført til Herøy og Blomsøy til Alstahaug sogn. Til bruk for befolkningen på øyer i Tjøtta, Alstahaug og Herøy prestegjeld ble det ved kgl.res. av 21. august 1889 bygget et kapell på øya Skålvær i Tjøtta, og ved kgl.res. av 10. mars 1906 fikk Skålvær kapell eget kirketilsyn. Skogsholmen med flere øyer ble ved kgl.res. av 10. januar 1964 overført fra Tjøtta til Vega prestegjeld.

Prestegjeldet ble nedlagt og menighetene lagt til Alstahaug prestegjeld, gjeldende fra 1. januar 1998.

## Se også
* Historikk for prosti og prestegjeld

## Referanser
Rumble in the Bronx

***Rumble in the Bronx*** (originaltittel: *Hung fan kui*) er en hongkongkinesisk actionkomedie og kampsportfilm fra 1995 regissert av Stanley Tong. Filmen handler om en ung politimann fra Hongkong som reiser til Bronx, New York for å delta i sin onkels bryllup. Her blir han, gjennom et bekjentskap med en kvinne, tvunget til å ta opp kampen mot en motorsykkelgjeng som terroriserer og truer lokale forretningsdrivende. Han klarer imidlertid å overtale dem til å kjempe på hans side når et mektig forbrytersyndikat forsøker å etablere seg der. Hovedrollen spilles av Jackie Chan, mens sentrale biroller spilles av Anita Mui og Françoise Yip. Som de fleste andre filmer med Jackie Chan inneholder også denne betydelig mengder med orientalsk kampkunst og akrobatikk. Chan og Tong hadde ansvar for actionkoreografi, en innsats som forøvrig innbrakte dem prisen for beste actionkoreografi ved Hong Kong Film Award. 

*Rumble in the Bronx* oppnådde suksess både i og utenfor Asia og ble samtidig Jackie Chans gjennombrudd i USA. 

## Om filmen
*Rumble in the Bronx* ble den mest innbringende filmen i både i Hongkong, Kina og  Sør-Korea i 1995. I USA innbrakte den $32,2 millioner, noe som plasserte den på 51-plass over de mest innbringende filmene i 1996. Den ble også populær i Europa, spesielt i Frankrike og Tyskland. Filmen ble Jackie Chans endelige gjennombrudd som skuespiller i USA. Dette var forøvrig hans tredje forsøk på å slå igjennom i USA; hans første forsøk var den slapstickpregede actionkomedien *[[The Big Brawl]]* fra 1980 og hans andre var den mer alvorspregede actionthrilleren ''The Protector'' fra 1985. Ingen av disse ble noen suksess. 

Produksjonskostnadene var på $7,5 millioner. 

Filmen ble godt mottatt av filmkritikerne, noe som gjenspeiles i at den har fått 80 % på Rotten Tomatoes. Den amerikanske anmelderen Roger Ebert gav den 3 av 4 stjerner, mens det amerikanske ukebladet *[[Variety]]* gav den blandet mottakelse. 

Filmen ble innspilt i Vancouver i Canada.

New Line Cinema hadde distribusjonrettighetene i Nord-Amerika. De gjorde noen endringer på den versjonen som skulle vises i USA. Blant annet sørget de for å dubbe den på engelsk, kutte noe ned på lengden og bytte Nathan Wangs originale rock og jazz orienterte soundtrack til en mer bombastisk musikkstil skrevet av J. Peter Robinsons. 

## Rollebesetning
(utvalg)

* Jackie Chan – Ma Hon Keung 
* Anita Mui – Elaine
* Françoise Yip – Nancy
* Bill Tung – onkel Bill Ma 
* Marc Akerstream – Tony, gjenglederen
* Garvin Cross – Angelo
* Morgan Lam – Danny
* Kris Lord – White Tiger, syndikatsjefen
* Carrie Cain Sparks – Whitney Ma
* Elliot Ngok – Walter Wah, eiendomsmegleren
* Eddy Ko – Prospective market buyer
* Emil Chau – iskremselger

## Referanser


## Eksterne lenker
*
Inger Lise Hope

**Inger Lise Hope** (født 1989) er en norsk sanger og skuespiller. I 2024 vant hun den niende sesongen av The Voice på TV2.

## Sceneopptredener
Hope er fra Stavanger, og ble særlig kjent i lokalmiljøet da hun vinteren 2015 spilte hovedrollen som «Belle» i musikalen *[[Skjønnheten og udyret (musikal)|Skjønnheten og udyret]]* i Sandnes kulturhus.

På scenen har hun vært å se som en av hovedrollene "Revansj! - MODS musikalen" i Stavanger konserthus i 2012, og i 2015 spilte hun hovedrollen som skjønnheten "Belle" i "Skjønnheten og udyret". I 2019 hadde hun rollen som "Tzeitel" i "Spellemann på taket i Sandnes Kulturhus og her spilte hun også den store rollen som "Maria" i "Sound of Music" i 2023.

## Plateinnspillinger
I 2019 ga Hope ut debutalbumet *Tusen*. I 2021 ga hun ut albumet *Sugar is fine* sammen med ektemannen Svein Andre Davidsen Olsen, under bandnavnet Davidsen/Hope.

## The Voice
Inger Lise deltok i *[[The Voice – Norges beste stemme|The Voice Norge]]* i 2024. Espen Lind var mentoren hennes under tiden i TV-programmet.

## Diskografi
Album
* 2023: Fredelig Jul (Live fra Sankt Petri kirke)
* 2019: *Tusen*
Singler

* 2025: Stavanger (My Hometown) - Org.tittel "Husavik (My Hometown)"
* 2025: Don't Cry For Me
* 2024: Snow Waltz
* 2024: Paralyzed
* 2023: Christmas means a little more
* 2023: Morer
* 2018: Månestøv
* 2018: Sånn du e
* 2018: Et land
* 2018: Ka Va Det Eg Sa

## Referanser
Hanadi Jaradat

**Hanadi Tayseer Abdul Malek Jaradat** (, født 22. september 1975 i Jenin på Vestbredden, død 4. oktober 2003 i Haifa i Israel) var en palestinsk kvinnelig selvmordsbomber.
## Liv og virke

Hanadi Jaradat var på det nærmeste blitt ferdigutdannet advokat fra Yarmouk University i Jordan, og var medlem av den palestinske Islamsk Jihad, en islamistisk militant organisasjon. Hennes avsluttende eksamen skulle ha vært noen få uker etter hennes død. 
### Angrepet
Den 4. oktober 2003 sprengte hun seg selv i et selvmordsangrep på restauranten *Maxim* i Haifa i Israel. Det var 21 personer som døde i angrepet, og 51 ble skadet. Blant de døde var det fire israelske barn, hvorav ett spedbarn og tre arabiske. Restauranten, som ligger ved strandpromenaden nær Haifas sørgrense, ble ofte besøkt av både den arabiske og jødiske lokalbefolkningen og ble alment betraktet som et symbol på fredelig sameksistens i Haifa. Restaurantens interiør ble helt ødelagt av angrepet, og det tok syv måneder å ombygge den.

Hun var den sjette kvinnelige selvmordsbomberen under Al-Aqsa-intifadaen, og den andre kvinnen rekruttert til dette av den militante gruppen Islamsk Jihad.

Som repressalie for selvmordsbombingen raidet israelske væpnede styrker den 5. oktober 2003 hennes familiehjem, og rev både det og to tilliggende nabohus.

Bare noen få dager etter bombingen ble trofékort med hennes bilde, med tittelen «Hanadi, Haifas brud», utdelt i Gaza.

### Hanadis beveggrunner
Ifølge avisen *[[Haaretz]]*, som var basert på kompilasjon fra arabiske medier og intervjuer med arabiske og israelske kilder, istemte hun i selvbombingsplanen etter at den israelske hær for hennes øyne i deres hjem hadde drept hennes kusine Salah (34) og hennes lillebror Fadi (25) kvelden før deres bryllup skulle finne sted. Begge var medlemmer av Islamsk Jihad, en av dem, kusinen, ansett som sentral i bevegelsens Al-Quds-brigader. Tidligere, da hun var 21 år gammel, var hennes forlovede blitt drept av israelske styrker.

### Kunstinstallasjon i Sverige

Hanadi Jaradat figurerer sentralt i foto i kunstinstallasjonen *[[Snövit och sanningens vansinne]]*. Installasjonen ble vandalisert av den israelske ambassadør til Sverige, Zvi Mazel, i januar 2004.  Mazel fremførte at det ikke var et kunstverk men et uttrykk for hat mot det israelske folk og at verket hyllet en selvmordsbomber.  Israels statsminister Ariel Sharon sa senere at han støttet Zvi Mazels handling.

## Referanser


## Eksterne lenker
*Hanadi Jaradat i Crimelibrary
*"Bomberskans pappa om konstbråket", Expressen 19. januar 2004
Brennpåsan klebersteinsbrudd (Lillestrøm)

**Brennpåsan** er et klebersteinsbrudd fra jernalderen i Lillestrøm kommune i Akershus. Steinbruddet ligger ved Lystadmoen sør i Sørum, og danner sammen med Piggåsen i Fet og Bergskjul i Blaker en linje av brudd med sammenfallende brukstid. Hele åsen er kleberførende, men bare enkelte steder stikker forekomsten fram i dagen. Det er funnet større mengder klebersteinskar fra vikingtidens Romerike enn ellers på Østlandet, som trolig er koblet til bruddene her. I tillegg til kar ble det laga baksteheller, vevlodd, fiskesøkker og spinnehjul.

Bruddet ligger i nordhellinga av et høydedrag, og består av minst 15 groper og sjakter. Omkring ligger flere hauger av avfallsstein. I noen mindre groper er det tydelige verktøyspor, halvferdige gryteemner og tomter der det er tatt ut gryteemner. Lengst nordøst i feltet ser det ut til å ha vært en annen type drift, med forsøk på å bryte ut større blokker. Vide mot øst, adskilt av en høyspentlinje, er et felt registrert separat med tre adskilte sjakter, og det er mange dagbrudd og sjakter i området.

Arkeologen Bjørn Hougen befarte anlegget i 1929. Han identifiserte 8-10 av gropene som var på fem til tolv meter i tverrmål, og regnet det som langt mindre enn anlegget på Piggåsen, hvor man var nødt til å gå dypere i berget. Alt tydet på at virksomheten i tillegg til å tilfredsstille lokale behov var en eksportindustri, sjøl om det ikke var vist at kleberkar fra vikingtidens Hedeby var herfra og ikke fra for eksempel Østfold hvor det også er store forekomster.

Arkeologen Arne Skjølsvold undersøkte stedet sommeren 1952, og avdekket at det var langt større enn Hougen hadde trodd. Han fant 29 bruddsteder innafor et område på knapt 350 meter. Størrelsen varierte sterkt, fra den minste gropa på 3 x 1 m til den største sjakten på 20 x 10 m. Han gjorde prøveutgravning i én grop. Gropa var 4,5 x 1,5 m og 2 m dyp. En skillevegg som var 0,6 m høy og 0,4 m bred delte gropa i to mindre gryter. I veggene var det over alt merker etter at kar var brutt ut og spor etter meisler og hakker.

## Referanser


## Litteratur
* 
* Hougen, Bjørn. Romerike i forhistorisk tid. i 

## Eksterne lenker
* 
* 
* Liste over historiske klebersteinsbrudd
Peter Kelamis

**Peter Kelamis** (født 1967) er en amerikansk stemmeskuespiller. 

Kelamis er kjent for å ha spilt i filmer som Krypto the Superdog, Dragon Ball Z, Eureka, The Outer Limits, Corner Gas, Best in Show, og i Cartoon Network-TV-serien Ed, Edd og Eddy. Han har en stjerne på Walk of Fame.

## Referanser


## Eksterne lenker
*
Tilfeldighet

**Tilfeldighet** betyr at ting skjer uten noen spesiell grunn eller plan. Det er når hendelser skjer uten at vi kan forutsi dem. Dette skjer ofte i naturen og vitenskapen, og det kan være vanskelig å forstå og kontrollere. Man bruker matematikk kalt sannsynlighet for å hjelp med å forstå og beskrive tilfeldige ting.

## Kilder
* https://naob.no/ordbok/tilfeldighet
Kommunestyrevalg i Arendal

**Kommunestyrevalg i Arendal** er en oversikt over kommunestyrevalg avholdt i Arendal kommune i Agder. Arendal ligger i Østre Agder.

## Kommunestyrevalget 2023

## Kommunestyrevalget 2019

## Kommunestyrevalget 2015

## Referanser
Bøker knyttet til terrorangrepene 22. juli 2011

**Bøker knyttet til terrorangrepene 22. juli 2011** er en oversikt over bokutgivelser knyttet til terroraksjonen som høyreekstremisten Anders Behring Breivik utførte 22. juli 2011. Oversikten dekker bøker som er knyttet til bilbomben mot regjeringskvartalet og massedrapene på Utøya. 

## Sakprosabøker

## Skjønnlitteratur

## Eksterne lenker
* NRK.no: 13 anbefalte bøker om 22. juli
Modeste Testas

**Al Pouessi**, døpt **Marthe Adélaïde Modeste Testas** og alment kjent under navnet **Modeste Testas** (1765-1870) var en etiopisk kvinne ble fanget og gjort til slave, kjøpt i Vest-Afrika av kjøpmenn fra Bordeaux og solgt til en slaveplantasje på Hispaniola i Karibia. Hun ble senere frigitt. En av hennes etterkommere er en tidligere president for Haiti, François Denys Légitime.

## Liv og virke
Modeste Testas ble født med navnet Al Pouessi, etter fortellingene i Etiopia i Østafrika. Hun ble fanget i et raid i en alder av fjorten år etter en strid med en annen stamme, og transportert til Vestafrika hvorfra hun ble solgt. Hun ble kjøpt mellom 1778 og 1781 av Pierre og François Testas, som var kjøpmenn og slavehandlere fra Bordeaux og eiere av en sukkerplantasje på øya Hispaniola. 

Hun kom til Bordeaux, der hun ble døpt av brødrene Testas i 1781 som gav henne navnet *Marthe Adelaïde Modeste Testas*. Samme år ble hun transportert med François Testas til deres plantasje på  Hispaniola. Hun fikk to barn med sin eier. Som slave kunne hun ikke gi samtykke, og omstendighetene ved deres forhold kjennes ikke.

I 1795 flyttet François Testas fra Haiti (vestre del av Hispaniola) til New York. Han medbrakte sine slave-tjenestefolk, blant dem Modeste Testas og Joseph Lespérance. Etter å ha flyttet til Baltimore døde François i Philadelphia. I sitt testamente frigjorde han de slavene han eide. For Testas var en av betingelsene for hennes frigivelse imidlertid at hun skulle gifte seg med Lespérance. 

Paret vendte tilbake til Hispaniola hvor Modeste Testas arvet land. Hun og Lespérance fikk flere barn.

Modeste Testas døde i 1870 i en alder av 105 år på sin eiendom i nærheten av byen Jérémie.

## Ettermæle
Et av Modeste Testas' barnebarn, François Denys Légitime, som var sønn av Tinette Lespérance, ble Haitis president fra 1888 til 1889.

Den 10. mai 2019 ble en bronsestatue av Testas, laget av den haitiske skulptør Woodly Caymitte, avduket i Bordeaux. Statuen er 1,7 m høy og er plassert i Bordeaux ved floden Garonnes bredd, hvorfra skip løp ut og over Atlanterhavet. 

Statuen ble funnet overhelt med hvit maling den 13. september 2021. Motivet ble antatt å være knyttet til rase (rasisme). Rådmann Stephane Gomot uttalte at hvis rasisme kan bekreftes å være motivet, vil det bety et «meget voldsomt angrep på alt hva denne statue representerer», herunder «minnet om mennesker som ble deportert av slavehandlere».

## Litteratur
* Lorraine Manuel Steed: *Modeste Testas: Sur les traces de mon ancêtre esclave africaine à Saint-Domingue au XVIIIe siècle*, ISBN 978-99970-974-7-7, Haiti 2021

## Referanser